ОБЩИНСКА ИЗБИРАТЕЛНА КОМИСИЯ - СЛИВНИЦА

гр. Сливница, пл. „Съединение“ №, 1 тел.: 0879 062 688

ПРОТОКОЛ

№ 15

Сливница, 29.09.2015 г.

Днес, 29.09.2015 г. от 15:00 ч. се проведе редовно заседание на Общинската избирателна комисия – Сливница в следния състав:

Председател: Даниел Емилов Александров

Зам.-председател: Марияна Григорова Варадинова

Секретар: Станка Бориславова Панайотова

Членове: Бойка Васкова Иванова

Росица Иванова Никифорова

Благинка Крумова Найденова

Борислав Григоров Илиев

Мартин Петров Димитров

Димитър Свиленов Илиев

Женя Василева Методиева

Катя Георгиева Кръстанова

Заседанието се проведе при следния дневен ред:

1. Разглеждане на постъпила жалба от Соня Стефанова Станимирова ЕГН \*\*\*\*\*\*\*\*\*\*, в качеството си на представляващ ЕТ „САЛВИЯ-СОНЯ СТЕФАНОВА“, ЕИК \*\*\*\*\*\*\*\*\*

Във връзка с жалба с вх. № 3 от 28.09.2015 г., 16.05 ч. от Соня Стефанова Станимирова ЕГН \*\*\*\*\*\*\*\*\*\*, в качеството си на представляващ ЕТ „САЛВИЯ-СОНЯ СТЕФАНОВА“, ЕИК \*\*\*\*\*\*\*\*\* до ОИК Сливница, жалбоподателят описва следната фактическа обстановка:

1. В качеството му на наемател ЕТ „САЛВИЯ - СОНЯ СТЕФАНОВА“ има наемни правоотношения с община Сливница в качеството й на наемодател. Със заповед на кмета на община Сливница на наемателя е съобщено, че трябва да освободи наетото помещение.

Описано е и че в споменатото помещение на 28.09.2015 г. в 09.30 ч. са влезли служител на община Сливница и Григор Методиев Григоров, за когото жалбоподателят твърди, че е юрист на община Сливница. Същите са носили заповед за прекратяване на наемните правоотношения между ЕТ „САЛВИЯ-СОНЯ СТЕФАНОВА“ и община Сливница. Жалбоподателят, в присъствието на свидетеля Николай Павлов Христов, отказва да подпише и получи заповедта, като изтъква своите доводи за това.

1. Във връзка с гореизложеното жалбоподателят излага довод пред ОИК Сливница, че тъй като Григор Методиев Григоров с Решение № 63 от 22.09.2015 г. на ОИК Сливница е водач на листа на партия ВМРО-Българско национално движение, той няма право да изпълнява служебните си задължения в качеството си на служител на общинска администрация Сливница.

Жалбоподателят моли ОИК Сливница да се запознае с действията на Г. М. Григоров и да предприеме необходимите действия, съгласно съществуващото законодателство на Република България.

Като взе предвид изложената фактическа обстановка, ОИК Сливница установи следното:

По т. 1. – Описаните в жалбата наемни правоотношения между ЕТ „САЛВИЯ - СОНЯ СТЕФАНОВА“ и община Сливница са от облигационноправен характер между тези два правни субекта. ОИК Сливница няма компетентност и правомощия да разглежда правоотношения от такова естество, а именно: наемни такива, между два правни субекта в качеството им на наемодател и наемател.

По т. 2. – Незабавно след получаването на жалбата ОИК Сливница изпрати писмо с изх. № 24 от 28.09.2015 г. (опис наш) до общинска администрация Сливница с искане за предоставяне на информация за вида на правоотношението на Г. М. Григоров с община Сливница. При получения отговор с вх. № 26 от 29.09.2015 г. (опис наш) от общинска администрация Сливница, бяхме уведомени, че лицето Г. М. Григоров не е на гражданско, трудово или служебно правоотношение с община Сливница и същото, в качеството му на адвокат, предоставя правни услуги на община Сливница по договор за правна помощ и защита. В тази връзка не се нарушава разпоредбите на чл. 161, ал. 2 от ИК и т. 51 от Решение № 1632-МИ/31.08.2015 г. на ЦИК, които визират задължителен отпуск за дните, през които в работно време кандидатът за общински съветник, който заема държавна служба, участва в мероприятия на предизборната кампания. Тук, съгласно писмото от общинска администрация Сливница, въпросното лице не е на гражданско, трудово или служебно правоотношение с община Сливница и същото, в качеството му на адвокат, предоставя правни услуги на община Сливница по договор за правна помощ и защита.

След станалите разисквания и при поименното гласуване с 11 гласа „ЗА“ (от 11 присъстващи)

Гласували „ЗА“:

Даниел Емилов Александров

Марияна Григорова Варадинова

Станка Бориславова Панайотова

Бойка Васкова Иванова

Росица Иванова Никифорова

Благинка Крумова Найденова

Борислав Григоров Илиев

Мартин Петров Димитров

Димитър Свиленов Илиев

Женя Василева Методиева

Катя Георгиева Кръстанова

Гласували „ПРОТИВ“ – няма

С оглед горното и на основание чл. 87, ал. 1, т. 22 от ИК, във връзка с чл. 161, ал. 2 от ИК и т. 51 от Решение № 1632-МИ/31.08.2015 г. на ЦИК, ОИК – Сливница прие следното:

**РЕШЕНИЕ № 76**

 **Оставя без уважение** жалбата от Соня Стефанова Станимирова, ЕГН \*\*\*\*\*\*\*\*\*\*, в качеството си на представляващ ЕТ „САЛВИЯ-СОНЯ СТЕФАНОВА“, ЕИК \*\*\*\*\*\*\*\*\*, **като неоснователна.**

Поради изчерпване на дневния ред заседанието бе закрито.

**Председател**:…………………………….

Даниел Емилов Александров

**Секретар:** ……………………………..…

 Станка Бориславова Панайотова